คือว่าเมื่อไม่นานมานี้ผมได้ไปมีเพศสัมพัธ์ กับผญคนนึงโดยไม่สวมถุงยาง พอกลับมสบ้านยุ 2-3วัน ได้ทำการช่วยตัวเองพบบว่า เวลาหลั่งอสุจิมีอาการติดๆขัดๆ มีก้อนวุ้นเล็กๆสีใสๆออกมาปนกับอสุจิ และมีนํ้าอสุจิสีเหลืองประปราย ไม่ทราบว่าเป็นอะไรหรอครับ
สวัสดีค่ะ การมีน้ำอสุจิสีผิดไปจากปกติ มีวุ้นปนออกมา อาจจะเกิดจาก การติดเชื้อของท่อปัสสาวะซึ่งอาจเกี่ยวกับการติดโรคติดต่อทางเพศสัมพันธ์เช่น หนองในแท้หรือหนองในเทียมได้ สาเหตุอื่นๆที่อาจจะยังเป็นไปได้เช่นท่อเก็บเชื้ออสุจิอักเสบ ซึ่งอาจพบว่ามีปัสสาวะแสบหรือมีของเหลวไหลออกมาจากบริเวณอวัยวะเพศ หรือท่ออสุจิได้รับบาดเจ็บจากการกระทบกระแทก เป็นต้นดังนั้นแนะนำพบแพทย์เพื่อตรวจร่างกาย ตรวจปัสสาวะเพื่อคัดกรองโรคติดต่อทางเพศสัมพันธ์ หากพบว่ามี ควรได้รับยาฆ่าเชื้ออย่างเหมาะสมให้โรคหายขาดและการมีเพศสัมพันธ์ครั้งต่อไป ควรใส่ถุงยางอนามัยเพื่อป้องกันการติดโรคติดต่อทางเพศสัมพันธ์ไว้ทุกครั้ง เบื้องต้นงดการมีเพศสัมพันธ์ไปก่อน